Държавен вестник, бр. 58, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  58
 – класиралия се на първо място участник 
във Всеукраинската олимпиада по български 
език, проведена в годината на кандидатства­
нето.
Член 11
Страните си сътрудничат по въпросите, 
свързани с дейността на образователните ин­
ституции (средни и висши училища) на двете 
Страни, в които обучението се осъществява 
на български език и съответно – на украински 
език, или в които посочените езици се изуча­
ват като учебен предмет чрез осигуряване на 
учебна, учебно-методическа и художествена 
литература.
Член 12
Страните подкрепят сътрудничеството 
между образователните институции на Ре­
публика България и Украйна в съответствие 
с подписаните между Страните договори и 
съответното действащо законодателство на 
двете държави.
Член 13
Страните подкрепят прякото сътрудничест­
во между висшите училища на двете Страни 
в рамките на програмите „Еразъм+“ и „Хори­
зонт Европа“, както и други програми на ЕС.
Член 14
Украинската Страна гарантира на лица, 
принадлежащи към българското национално 
малцинство, правото на обучение на българ­
ски език в предучилищното образование и от 
I клас до XII клас на средното училище за­
едно с държавния език съгласно действащото 
законодателство на Украйна.
Член 15
Украинската Страна съгласно действащо­
то си законодателство гарантира на лица, 
принадлежащи към българското национално 
малцинство, правото да учат български език 
на всички образователни нива в общинските 
институции за общо средно образование.
По предложение на украинската Страна 
българската Страна разглежда възможност­
та за откриване на класове с изучаване на 
украински език съгласно действащото зако­
нодателство на Република България.
Член 16
По време на срока на действие на този 
Протокол Страните разглеждат възможността 
за размяна на една делегация до 5 специалисти 
за период до 7 дни в областта на средното 
и висшето образование за запознаване със 
системите на образование в двете страни и 
за провеждане на преговори и подписване на 
съответните документи.
Изпращащата Страна заплаща всички раз­
ходи, свързани с командироването на своите 
специалисти, в съответствие с действащото 
си законодателство съобразно финансовите 
си възможности.
Член 17
На лицата, разменяни в рамките на този 
Протокол, приемащата Страна при необходи­
мост осигурява медицинско обслужване въз 
основа на действащото си законодателство и 
изисква здравна застраховка за оказване на 
спешна медицинска помощ (за гражданите на 
Република България)/задължителна здравна 
застраховка (за гражданите на Украйна), която 
е задължителна при влизането на терито­
рията на държавата на приемащата Страна. 
Тази застраховка е направена за сметка на 
изпращащата Страна или самите участници 
в обмена.
Член 18
Децата на служителите от дипломатичес­
ките и консулските представителства на 
държавата на всяка от Страните се обучават 
в държавните и общинските средни и висши 
училища (с изключение на училищата по 
изкуства и медицина) на другата Страна без 
заплащане на такси за обучение до приключ­
ване на дългосрочната командировка в дип­
ломатическото представителство на техните 
родители и в съответствие с действащото 
законодателство на държавата на всяка от 
двете Страни.
Приемащата Страна не им осигурява сти­
пендия и настаняване в общежитие.
Член 19
Този Протокол влиза в сила от датата на 
подписването му от двете Страни и ще остане 
в сила до 30 юни 2028 г.
Срокът на действие на Протокола се удъл­
жава автоматично до влизането в сила на нов, 
но не по-дълго от 30 юни 2029 г., освен ако 
някоя от Страните не уведоми другата писмено 
по дипломатически път за намерението си да 
не го удължи. Това уведомление се изпраща 
не по-рано от 6 месеца и не по-късно от 
3 месеца преди изтичането на първоначалния 
период на действието му – 30 юни 2028 г.
Изпълнението на започнали съвместни 
инициативи и образователни дейности про­
дължава до подписването на нов Протокол.
До края на 2027 г. Страните ще разменят 
проекти на Протокол за следващите учебни 
години и ще проведат среща на експерти за 
подготовката за подписването му.